今日過海，行街行得攰，提早食晚餐。
一行3人都想食串燒，見依間食評不錯，就過來試試。
可能時間尚早，店內還未有客，隨便搵個位坐低左。
店內環境舒適，冷氣充足。
串燒及燒物種類選擇多，我地都用左一段時間先寫好食咩串燒及燒物。
如串燒及燒物味道不夠，店內還會提供調味粉。
有梅粉、孜然粉及香辣粉，可以自行加入調味。
店外都設有坐位，而且每張枱都會特別提供巴蕉扇俾客使用，服務幾好貼心。
等左一輪時間，串燒終於燒好。
串燒食得多，少見舖頭有燒菜心，所以即點。
蜜汁燒芝心獅子狗食落芝士味濃，外面甜甜地。
火辣惹味燒尖椒，是原隻尖椒拎去燒。
燒芝士餈飯夠特別，餈飯上加有芝士燒溶左，食落外脆有飯蕉香，味道幾特別另一食餈飯風味。
沙茶醬燒雞脾菇，菇汁十足，配沙茶醬又幾不錯。
燒雞軟骨串、玉子燒及燒韭菜，份量好幾多下。
依個麻辣田雞脾，口感滑身，即食即離骨，只稍微鹹左少少。
仲有叫多一杯凍柑桔蜜，都係一齊飲。
入夜店來客人越來越多，原來都有好多人會用串燒及燒物作為晚餐既選擇。